Naim Tërnava

Naim Tërnava (lindur më 7 janar 1961, në Lismir, Fushë Kosovë). Shërben që nga paslufta si Kryetar i Bashkësisë Islame të Kosovës.

 Biografia dhe karriera 
Shkollën fillore e kreu në vendlindje, kurse të mesmen medresenë “Alaudin” në Prishtinë. Vazhdoi studimet në Universitetin “Al-Az’har” të Kajros, dega e Apologjetikës Islame, të cilat i përfundoi me sukses në vitin 1984, kurse në vitin 2003 magjistroi po në Kajro.

Më 1984 emërohet imam në fshatin Lismir. Në vitin shkollor 1985/86 u emërua profesor i lëndëve Akaidi dhe Filozofia islame në medresenë e mesme “Alaudin” të Prishtinës. Ishte anëtar i redaksisë së revistës “Dituria Islame” (tri mandate), pastaj anëtar i Kryesisë së Bashkësisë Islame (dy mandate) nga viti 1990-1998.

Si ligjërues i Akaidit dhe Filozofisë islame në Fakultetin e Studimeve Islame të Prishtinës filloi
punën në vitin akademik 1994/95 dhe aty aktualisht ligjëron lëndën e Filozofisë islame. Ka qenë drejtori i medresesë “Alaudin” (1995-2003).

Gjatë luftës në Kosovë, më 9 mars 1998, Kryesia e Bashkësisë Islame formoi Këshillin e Emergjencës, 
të parin e këtij lloji në Kosovë, dhe në krye të këtij këshilli emëroi Naim ef.Tërnavën. Në vitin 1999 u zgjodh kryetar i Kuvendit të Bashkësisë Islame të Kosovës.

Ka botuar shtatë monografi autoriale, dhjetëra artikuj, si në revista, gazeta vendore, dhe të huaja.
Më 15 tetor 2003 u zgjodh kryetar dhe Myfti i Bashkësisë Islame të Kosovës. Më 18 tetor 2008, u rizgjodh në këtë post, të cilin e mban edhe aktualisht. Jeton e vepron në Prishtinë, dhe është baba i katër fëmijëve.

 Shiko edhe 

 Bashkësia Islame e Kosovës
 Islami në Kosovë
 Feja në Kosovë

 Burime 

Kategoria:Myftinj kosovarë
Kategoria:Hoxhallarë shqiptarë
Kategoria:Hoxhallarë kosovarë
Kategoria:Njerëz nga Fushë Kosova
Kategoria:Lindje 1961
Kategoria:Biografi shqiptare